198 



en Inddeling i Aldersklasser, og vi skulle derfor indskrænke til 

 en Behandling af de numeriske Gjennemsnitsværdier. 



Hovedets og Halsens samlede Længde beløber sig til 22,3 ctm. 

 hos Mænd og 21,1 ctm. hos Kvinder, Kroppens Længde til 

 henholdsvis 62,8 ctm. og 58,9 ctm. Ved Beregning af de til- 

 svarende relative Værdier finder man, at Kroppens Længde ud- 

 gjør 38,8 Procent af Legemshøjden hos Mænd og 38,7 Procent 

 hos Kvinder, altsaa meget nær det samme hos begge Kjøn. 

 Da Mændene, som foran omtalt, have forholdsvis længere 

 Underextremiteter end Kvinderne, følger heraf, at det omvendte 

 maa være Tilfældet med Hensyn til Hovedets og Halsens samlede 

 Længde, uden at Forskjellen dog kan være betydelig; hos Mænd 

 udgjør den relativt udtrykt 13,7 Procent af Legemshøjden, hos 

 Kvinder 13,9 Procent. 



Dette Forhold er i god Overensstemmelse med , hvad man 

 ved om forskjellige andre navnlig østeuropæiske Folkeslag, og 

 Vestgrønlænderne synes overhovedet ikke i den Henseende at 

 afvige saa betydeligt fra andre Menneskeracer, at der herfra 

 kan drages Slutninger om deres sandsynlige Slægtskabsforhold. 

 Alene i denne Omstændighed ligger der dog, hvor negativ den 

 end synes, et ret betydningsfuldt Resultat. Det har sin store 

 Interesse, at man kan fastslaa som sikkert, at Eskimoerne 

 trods alle Raceejendommeligheder dog ikke fjerne sig fra andre 

 Racer i en principiel Karakter, som den her omhandlede. 

 Menneskeslægtens Enhed er og bliver en Kjendsgjerning, som 

 det neppe vil lykkes at omstøde. 



Til yderligere Belysning af Proportioneringen skal det 

 endnu kun anføres, at Fodens Længde er forholdsvis ringe. 

 Den er maalt paa et noget mindre Antal af Individer end 

 Armenes og Benenes Længde, men det foreliggende Materiale 

 er dog fuldkommen tilstrækkeligt, og til yderligere Sikkerhed er 

 Gjennemsnitshøjden for disse Individer beregnet særskilt til 

 165 ctm. hos Mændene og 155 ctm. hos Kvinderne. Fod- 

 længden var hos Mænd 23,4 ctm. og hos Kvinder 22,0 ctm. 



